خاریجی ایشلر ناظیرلیگی‌نین سؤزچوسو حامی آکسوی تورکیه-‌نین بلگراد-داکی سفیری تعیین اولوندو.
دیپلوماتیک قایناق‌لارین معلوماتینا گؤره، خاریجی ایشلر ناظیری مولود چاووش اوغلو بعضی سفیرلره تلفونلا زنگ ائده‌رک یئنی وظیفه‌لرینی بیل‌دیره‌رک، خئییرلی اولسون دیلک‌لرینی چاتدیریب.
بونا گؤره، یونوس دمیرار تورکیه-‌نین (اسلواکی)  براتیسلاوا سفیرلیگینه، حاتون دمیرار تورکیه-‌نین آتت-ین دایمی نماینده‌لیگینه، علیرضا گونای تورکیه-‌نین (عراق) باغداد سفیرلیگینه، باریش اولوسوی تورکیه-‌نین (لوبنان) بیروت سفیرلیگینه، بورچین گوننلی تورکیه-‌نین سینگاپور سفیرلیگینه، توگای تونجر تورکیه-‌نین (بیرلشمیش عرب امیرلیک‌لری)، ابوظبی سفیرلیگینه، ظفر آتش تورکیه-‌نین (مغولستان) اولان‌باتور سفیرلیگینه، ولکان ایشیکچی تورکیه-‌نین (کامرون) یائونده سفیرلیگینه تعیین ائدیلیب.
تورکیه خاریجی ایشلر ناظیرلیگی‌نین سؤزچوسو حامی آکسوی ایسه (صربیستان) بلگراد سفیری تعیین اولونوب.
